Евгений Баратински
На подражателите

Превод от руски: Николай Бояджиев, —

chitanka.info

Когато пее вдъхновено

за свойта скръб един поет,

кажи: в кое сърце смилено

не ще намери той ответ?

Кой, за проклятия зли жаден,

ще го осмее заядлив?

Но към лъжа е всеки хладен,

плачът повторен е досаден

и смешен всеки вой фалшив!

Не с огън услужлив е сгряна

мечтата в живия куплет,

разбрал е тайната терзана

душесмутителят поет.

Познал мощта на сили вечни,

с жестоката съдба в двубой,

с безброй конвулсии сърдечни

е купил всеки израз той.

И ето, че с лъчи нетленни

огрян е неговия лик

и тачим с племената земни

певеца, като мъченик.

А вашта муза е предвзета,

мечтае тя със скръб наета

да трогне чуждото сърце,

тъй както долна просякиня

измолва подла милостиня

е детенце чуждо във ръце.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.